Klasa: 130-03/17-03/0001

Ur.broj: 2181-223-01-17-0001

Split, 05. lipnja 2017.



**OPĆINE I GRADOVI SDŽ**

 **INSTITUCIJE U SDŽ**

**PREDMET: Poziv za prijavu na program obrazovanja „EU ŠKOLA“**

Javna ustanova RERA S.D. za koordinaciju i razvoj Splitsko-dalmatinske županije tijekom lipnja i srpnja 2017. godine priređuje novi ciklus obrazovanja pod nazivom „EU ŠKOLA“ – program obrazovanja za upravljanje programima i projektima financiranim iz bespovratnih sredstava Europske Unije.

„EU ŠKOLA“ namijenjena je jedinicama lokalne samouprave – gradovima i općinama i institucijama sa područja Splitsko-dalmatinske županije koje žele osposobiti svoje zaposlenike konkretnim praktičnim znanjima za pripremu projektne dokumentacije, dobivanje nepovratnih EU sredstava i provedbu projekata sukladno EU pravilima. Pristup i metode izvođenja programa zasnivaju se na radu u malim skupinama, individualnom radu s polaznicima, raspravama i praktičnim vježbama u izradi metoda analiza, osmišljavanju projekta i izradi projektnog prijedloga.

Edukacija se provodi kroz četiri modula u ukupnom trajanju od 9 dana.

* **Modul 1 – Uvod u Kohezijsku politiku EU i priprema projekata prihvatljivih za financiranje iz EU fondova** (održat će se 26. lipnja 2017., lokacija: Ekonomski fakultet Split, Aneks D14)
* **Modul 2 – Vještine upravljanja projektnim ciklusom** (održat će se 27., 28., i 29. lipnja 2017., lokacija: Ekonomski fakultet Split, Aneks D14)
* **Modul 3 – Financijsko upravljanje i kontrola provedbe projekata financiranih iz EU** (održat će se 30. lipnja, 3. i 4. srpnja 2017., lokacija: Ekonomski fakultet Split, Aneks D14)
* **Modul 4 – Javna nabava u kontekstu korištenja EU fondova (nacionalno zakonodavstvo)** (održat će se 10. i 11. srpnja 2017., Ekonomski fakultet Split, Aneks D14)

Broj polaznika je ograničen na grupu od 25 polaznika.

**Polaznici se prijavom obvezuju na prisustvovanje na minimalno 80% predviđenih sati edukacije, što čini preduvjet za izdavanje certifikata o pohađanju.**

Odabir polaznika biti će izvršen temeljem sljedećih kriterija:

* VSS ili VŠS
* Stalno zaposlen u gradu ili općini/ instituciji na području SDŽ ili na stručnom osposobljavanju za rad bez zasnivanja radnog odnosa
* Raspoređen na poslove vezano za EU programe ili odluka čelnika tijela da će isti operativno raditi na EU programima
* Spremnost na daljnje usavršavanje na području EU programa te sudjelovanje u timu za pripremu i provedbu EU projekata koji će biti ustanovljen na razini županije po završetku obuke

Za provedbu programa sredstva su osigurana u proračunu SDŽ i JU RERA S.D.

Za prijavu na edukaciju potrebno je dostaviti **životopis**, **motivacijsko pismo** i **prijavni obrazac za edukaciju**. Prijavni obrazac za edukaciju nalazi se u privitku ovog poziva.

**Prijave (potvrđene od čelnika tijela) sa životopisom, motivacijskim pismom i obrascem za prijavu projekta molimo poslati putem elektroničke pošte na** **jelena.petrov@rera.hr** **i kopiju (Cc)** zrinka.mucalo@rera.hr **najkasnije do 16. lipnja 2017. g.**

S poštovanjem,



 Jozo Sarač, v.d. ravnatelj

